b'\n_START_ARTICLE_\nPaavo Mustonen\n_START_PARAGRAPH_\nPaavo Tariu Mustonen (s. 10. marraskuuta 1989 Maryborough, Australia) on cookinsaarelainen jalkapalloilija, pelipaikaltaan keskikentt\xc3\xa4pelaaja. H\xc3\xa4n kuuluu Cookinsaarten maajoukkueeseen ja on osallistunut vuosien 2010, 2014 ja 2018 MM-karsintoihin. H\xc3\xa4nen seurajoukkueensa on Tupapa Maraerenga._NEWLINE_Seuratasolla Mustonen on pelannut futsalia Australiassa. H\xc3\xa4n pelasi Quake-nimisess\xc3\xa4 joukkueessa, joka voitti Uuden Etel\xc3\xa4-Walesin futsalin valioliigan. Aiemmin h\xc3\xa4n on pelannut Emu Plains -joukkueessa. Mustonen on vieraillut ulkomailla my\xc3\xb6s Saksassa, jossa h\xc3\xa4n voitti pomputtelukilpailun. Kotisaarillaan h\xc3\xa4n on pelannut Tupapan joukkueessa ja juniorina Arorangin ja Nikaon joukkueissa._NEWLINE_Vuonna 2010 Mustonen voitti Cookinsaarten mestaruuden Tupapan joukkueen riveiss\xc3\xa4.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nMustosen is\xc3\xa4 on suomalaissyntyinen Ari Mustonen. Perheen el\xc3\xa4m\xc3\xa4st\xc3\xa4 Cookinsaarilla kerrottiin Ulkosuomalaisen tarina -televisiosarjan 19. elokuuta 2010 Yle TV2:lla esitetyss\xc3\xa4 jaksossa._NEWLINE_Paavo Mustosen sisar Regina Mustonen pelaa Cookinsaarten naisten jalkapallomaajoukkueessa.'